Ienie, mienie, maainie, mou – Watter kategese-materiaal moet my gemeente kies? Deel 6: Voorstelle en vergelyk van materiaal | Om te probeer verstaan
← Ienie, mienie, maainie, mou – Watter kategese-materiaal moet my gemeente kies? Deel 5: LP3/ “Die coolste plan”
Ienie, mienie, maainie, mou – Watter kategese-materiaal moet my gemeente kies? Deel 7: Wat van tieners en kleuters? →
Ienie, mienie, maainie, mou – Watter kategese-materiaal moet my gemeente kies? Deel 6: Voorstelle en vergelyk van materiaal
Posted on September 1, 2013 by Retha | 3 Kommentaar
Ek dink werklik daar is minstens 4 goeie soort kategesemateriaal beskikbaar. Die vraag is wat jou gemeente nodig het. Hier is my vergelykende tabel van die verskillende soorte lesse, hulle benaderings en skakels na voorbeeldlesse en waar dit bestel kan word.
En hier is ‘n paar vrae wat jou gemeente dalk kan vra oor wat julle nodig het:
Is jou kerk iets anders as NG/ Gereformeerd/ Hervormd nie, en wonder jy of die materiaal vir julle geskik is?
Eintlik is die basiese geloof wat mens vir kinders leer nie so verskillend nie, maar daar is enkele dinge in AJK en LP3/ Coolste Plan wat jy waarskynlik nie sal wil gebruik nie. Daar kan ook so iets in Modkats wees. Paidion en Lesse wat Leef adverteer hulself as geskik vir alle Christelike kerke.
Wil jy dat verskillende ouderdomsgroepe soms saam leer, maar dat dit vasgelê word in klein groepe? Daardie metode het baie voordele (afwisseling, die wete vir die kind dat wat hy leer deel is van wat ander gelowiges ook leer, kategete hoef nie alles alleen voor te berei nie) bo klein groepies alleenlik. Modkats en Paidion is goed daarvoor, met Modkats wat ook materiaal vir eredienste by het. (Materiaal met grootgroepe en min-voorbereiding kleingroepe kan selfs ‘n manier wees om entoesiastiese kategete en diegene wat nie die tyd het vir veel meer as teenwoordig wees vir klas nie te skei: Vra vir eersgenoemde om grootgroepe ook te doen, en vertel laasgenoemde dat dit nie so baie commitment verg om net ‘n kleingroep te doen nie.)
Wil jy vir elke kategeet ‘n boek in die hand stop en vertel: “Daar is jou klas”, sonder dat hulle moet saam beplan of saamwerk? Sulke materiaal is effens makliker op die sekretaresse wat klasse indeel. Lesse wat Leef en AJK-materiaal is goed.
Is jou gemeente klein en wil jy verskillende grade saamgooi?
(Hier noem ek tienermateriaal ook, want ‘n klein gemeente sal tieners ook in ‘n groep wil saamgooi.)
LP3 kombineer die maklikste: Gr. 1-3; 4-6 en 7-10 kan groepe maak, die lesse is dieselfde op ‘n siklus van 3/3/4 jaar. Dis egter nie materiaal wat ek aanbeveel vir kinderwerk nie. (Oor hulle tiener-stof het ek geen standpunt nie.)
Lesse wat leef: Gr. 2-3, 4-6 kan groepe maak, die lesse is dieselfde op ‘n siklus van 2/3/4 jaar. Met Gr.1’s moet jy maar ‘n aparte plan maak. Tienermateriaal bestaan uit 3 jaar se FXit en tans 1 jaar se iKonekt wat verskillende grade saam kan gebruik.
Modkats: Gr. 1-3 en 4-6 kan groepe maak, die lesse is dieselfde op ‘n siklus van 3 jaar. Gr. 7, 8,9 en 10 het elk hulle eie graadgroep- en kleingroeplesse.
Paidion: Gr. 1-3 se lesse is dieselfde op ‘n siklus van 3 jaar, behalwe dat jy in die kleingroep se doenboektyd hulle verskillende goed in hulle boeke laat doen. Dit behoort nie probleme te skep vir die kategeet om Gr. 1-3’s in een sirkel iets verskillend te laat in die boek doen nie, ek het dit al so gedoen. Gr. 4-6 se lesse is dieselfde op ‘n siklus van 3 jaar. Geen tienerboeke.
AJK is die minste vanpas vir grade saamgooi: Gr.1, 2 en 3 het elk hul eie boek, Gr. 4-6 se lesse is dieselfde op ‘n siklus van 3 jaar, van Gr. 7 af verder het elk hul eie boek.
Soek jy materiaal wat min voorbereiding verg? Kyk na die voorbeeldlesse en laat ‘n paar minder ervare kategete as ek vertel wat volgens hulle maklik lyk om voor te berei. Om soms groot groepe te doen verminder ook voorbereiding- een mens moet voorberei en nie elke kategeet nie.
(Vir wat dit werd is – en op hierdie punt is ‘n minder ervare kategeet se mening meer werd as myne: Ek dink Lesse wat Leef en Paidion gebruik maklik met relatief min voorbereiding -ek meet die voorbereiding vir Paidion as iemand wat elke 3de week grootgroep en gereeld kleingroep aanbied -, en Modkats en AJK kort meer voorbereiding. Die Coolste Plan vat die minste voorbereiding oor dit min aktiwiteit-leer insluit, of toepassings, of afwisseling – al sulke dinge is normaalweg goed wat voorberei moet word.)
Hoeveel byeenkomste het jou gemeente per jaar? Party boeke het meer lesse as ander. Kyk op die vergelykende tabel hoeveel.
Klik hier vir deel 5: LP3/ Die Coolste Plan
This entry was posted in Idees vir Sondagskool Kleuterkerk Bybelklubs and tagged Bybellesse, bybellesse vir kinders, jeugwerk, Kategese, kinderbediening, kinderkerk, sondagskool. Bookmark the permalink.	← Ienie, mienie, maainie, mou – Watter kategese-materiaal moet my gemeente kies? Deel 5: LP3/ “Die coolste plan”
3 responses to “Ienie, mienie, maainie, mou – Watter kategese-materiaal moet my gemeente kies? Deel 6: Voorstelle en vergelyk van materiaal”	Retha
September 18, 2013 om 2:16 nm
Liewe leser, as jy hierdie reeks inskrywing nuttig vind, sal jy my asseblief ‘n kort nota in die kommentaar los? Die nota kan ‘n dankie wees, of vertel wat jy geleer het of wat jy besluit het uit hierdie artikels.
Jy sien, die ou duiwel laat my mos nou weet dat al my werk tevergeefs is… Of is dit realisme en nie die duiwel nie?
November 19, 2015 om 5:28 nm
retha, lp 3 het nou al material uit vir tot jaar 4 – coolste pla was jaar een en ek was ook nie opgewonde daaroor nie – jaar 2-4 het ander skrywers – ht jy dit al geevalueer??? sal jy kan ??? en laat weet. dankie
November 21, 2015 om 7:45 nm
Louis, ek sal dit ongelukkig nie kan doen nie. Jy sien, ek was by Kategese betrokke in ‘n gemeente wat jaar 1 se materiaal gebruik het. Teoreties het die gemeente waarin ek toe was verlede jaar die jaar 2 materiaal gebruik, maar in die praktyk het laasjaar min kategese in daardie gemeente plaasgevind – nie die handleiding se skuld nie.
Om hoegenaamd ‘n opinie te gee, sal ek die handleidings van jaar 3 en 4 ten minste moet oorkyk. Ek is nie meer in die gemeente wat dit gebruik nie.
Nuutste	Christianstein (Toneelstuk vir gebruik deur kerke, Christelike kampe of ander Christelike byeenkomste)
Idees vir Sondagskool Kleuterkerk Bybelklubs (41)
wêreldbeeldTop Posts	Die wyse man bou sy huis op die rots: Ekstra vers	Liedjie-woorde: vir kinderbediening	Kinderles oor alles wees wat God jou roep om te wees: Kennisgewing	Talle verse weggelaat uit die Bybel?	Kinderles: Kleingroep-Aktiwiteit: Les oor wysheid (Gr. 2-6)	Christianstein (Toneelstuk vir gebruik deur kerke, Christelike kampe of ander Christelike byeenkomste)	Kinderles: Almal is welkom by God - Handelinge 10	Aborsies is nie veilig nie	Wolwe in (Christelike) skaapsklere: Só ken jy hulle uit	Ongelowige Tomas? Dit glo ek nie!	Afrikaanse Blogs
Argief	Mei 2017
Blog Stats	276,071 hits